Toto (sastav)

**Toto** je američki pop/rock sastav koji je najveće hitove imao u 1980-ima.

## Biografija
Grupa je osnovana 1978. godine u Los Angelesu. Osnivači su bili David Paich, Steve Lukather, Bobby Kimball, braća Steve i Jeff Porcaro te David Hungate. Članovi su se sreli u srednjoj školi i studijskim sesijama za vrijeme 1970-ih, kad su postali jedni od nazaposlenijih sesijskih glazbenika u povijesti.

Sastavljen od uglavnom sesijskih glazbenika, Toto kao da je došao od niotkuda. Nisu bili toliko poznati u klubovima kao ostali glazbenici koji su izdali singl. Njihova slava u studiju bila im je dovoljna. Među ostalim kontribucijama, originalni članovi svirali su na Boz Scaggovom hit-albumu *Silk Degrees*. David Paich, David Hungate i Jeff Porcaro pisali su pjesme i nastupali na tom albumu.

Toto je izdao svoj prvi album 1978., temeljan na njihovom TOP 10 hitu *[[Hold The Line]]*, koji je prodan u dva milijuna primjeraka. Iduća dva albuma, *Hydra* i *Turn Back*, nisu imali toliko uspjeha, no *Toto IV* (iz 1982.) imao je njihov best-seller hit *[[Africa (pjesma)|Africa]]* i TOP 10 hit *[[Rosanna (pjesma)|Rosanna]]*. *Toto IV* je bio vrlo uspješan album, osvojivši nekoliko Grammyja, između ostalog za album godine (1983.) i za pjesmu godine (*[Rosanna*). Pjesma *Rosanna* dobila je ime po tadašnjoj djevojci Stevea Porcara, Rosanni Arquette.

Ime grupe je izazvalo male probleme i podsmjeh kada su prvi put nastupali na turneji u Japanu (1979.-1980.) ("TOTO" je japanska marka sanitarnih proizvoda). Dvije njihove pjesme našle su se u video-igrama. *Hold The Line* može se čuti u video-igri Grand Theft Auto: San Andreas na radio postaji 'K-DST', a pjesma *Africa* u video-igri Grand Theft Auto: Vice City na radio postaji 'Emotion 98.3'. Pjesma *Rosanna* mogla se čuti 2002. godine u NBC-evoj seriji *[[Will & Grace]]*, u epizodi kada lik Grace Adler ide na spoj s prijateljem iz srednje škole, koji joj (pobrkavši *Rosanna* s *Grace Adler*) otpjeva pjesmu. Glazba grupe Toto često se pojavljuje u seriji *[[Scrubs|Stažist]]*.

## Sastav

### Originalni sastav (1978)
* David Paich - vokal i klavijature
* Steve Lukather - gitara i vokal
* Bobby Kimball - vokal
* Steve Porcaro - klavijature
* David Hungate - bas gitara
* Jeff Porcaro - bubnjevi

### Promjene
* 1984. - Mike Porcaro (brat Jeffa i Stevea) pridružio se grupi na basu zamijenivši Hungatea. Iste godine, Bobby Kimball napustio je grupu i zamijenjen je s Dennisom "Fergiem" Frederiksenom, kojeg je nedugo zatim zamijenio Joseph Williams, sin poznatog skladatelja Johna Williamsa.
* 1988. - Steve Porcaro napušta grupu.
* 1990. - Jean Michel-Byron zamijenjuje Josepha Williamsa, a kod snimanja albuma *Past to Present 1977-1990* Steve Lukather je postao pjevač grupe.
* 5. kolovoza 1992. - Jeff Porcaro umire od trovanja pesticidom, špricajući jabuke bez zaštitne maske na svom ranču, što je za njega kao astmatičara imalo pogubne posljedice. Studijski snimak s njim u postavi ipak je izašao na idućem albumu *Kingdom of Desire*. Grupa je uključila britanskog bubnjara Simona Phillipsa.
* 1999. - Bobby Kimball se vraća u grupu nakon 15 godina odsutnosti.
* 2004. - Greg Phillinganes pridružuje se grupi na mjestu Davida Paicha za vrijeme turneje, a 2005. se službeno pridružuje grupi.

### Trenutni sastav
* David Paich - vokal i klavijature
* Steve Lukather - gitara i vokal
* Joseph Williams - vokal
* Nattan East (gost turneje) - bas gitara
* Simon Phillips - bubnjevi
* Steve Porcaro - klavijature

## Diskografija
* 1978. *[[Toto (album)|Toto]]*
* 1979. *[[Hydra (album)|Hydra]]*
* 1981. *[[Turn Back (Toto album)|Turn Back]]*
* 1982. *[[Toto IV]]*
* 1984. *[[Isolation (Toto album)|Isolation]]*
* 1984. *[[Dune (movie soundtrack)|Dune - OST]]*
* 1986. *[[Fahrenheit (Toto album)|Fahrenheit]]*
* 1988. *[[The Seventh One]]*
* 1990. *[[Past to Present 1977-1990]]* (kompilacija)
* 1992. *[[Kingdom of Desire]]*
* 1993. *[[Absolutely Live (Toto)|Absolutely Live]]*
* 1995. *[[Tambu (Toto album)|Tambu]]*
* 1998. *[[Toto XX]]*
* 1999. *[[Mindfields]]*
* 1999. *[[Livefields]]*
* 2002. *[[Through the Looking Glass (album)|Through the Looking Glass]]*
* 2003. *[[Live in Amsterdam]]*
* 2006. *[[Falling In Between]]*

## Vanjske veze

* Službena stranica